***დანართი №5***

**ინსტრუქცია**

**მცირე ბიზნესის სტატუსის მქონე ფიზიკური პირის საშემოსავლო გადასახადის ყოველთვიური დეკლარაციის, მისი შევსებისა და წარდგენის წესის შესახებ**

 მუხლი 1. მცირე ბიზნესის სტატუსის მქონე პირის საშემოსავლო გადასახადის ყოველთვიური დეკლარაციის შევსება

1. მცირე ბიზნესის სტატუსის მქონე მეწარმე ფიზიკური პირი საგადასახადო ორგანოს წარუდგენს საშემოსავლო გადასახადის ყოველთვიურ დეკლარაციას ამ ინსტრუქციის №1 დანართით დადგენილი ფორმით, არაუგვიანეს საანგარიშო თვის მომდევნო თვის 15 რიცხვისა.
2. დეკლარაციის პირველ ნაწილში აისახება ინფორმაცია გადასახადის გადამხდელის რეკვიზიტების, დეკლარაციის ტიპის (პირველადი/შესწორებული) და საანგარიშო პერიოდის შესახებ. აგრეთვე ეკონომიკური საქმიანობის („NACE“) კოდი „საქართველოს ეროვნული კლასიფიკატორის „ეკონომიკური საქმიანობის სახეების“ დამტკიცების შესახებ“ სსიპ „საქსტატის“ საბჭოს 2016 წლის 28 ივლისის №10 დადგენილებით დამტკიცებული საქართველოს ეროვნული კლასიფიკატორი „ეკონომიკური საქმიანობის სახეების“ მიხედვით.
3. დეკლარაციის II ნაწილი ივსება საგადასახადო ორგანოს მიერ, დეკლარაციის ქაღალდის ფორმით წარმოდგენის შემთხვევაში და აისახება ინფორმაცია საგადასახადო ორგანოში დეკლარაციის წარდგენისა და რეგისტრაციის შესახებ.
4. იმ შემთხვევაში, თუ დასახელებული დეკლარაციის უჯრებში აუცილებელი გახდება განსხვავებული მონაცემების შეტანა, გადასახადის გადამხდელი ვალდებულია დეკლარაციაში გააკეთოს სათანადო შენიშვნა.

5. დეკლარაციაში ასახული მონაცემების უტყუარობა და სისრულე ხელმოწერით დასტურდება გადასახადის გადამხდელის მიერ თარიღის (რიცხვი, თვე, წელი) მითითებით.

 6. დეკლარაციის III ნაწილის შესაბამის სტრიქონებში მიეთითება შემდეგი მონაცემები:

ა) მე-15 სტრიქონში – მცირე ბიზნესის მიერ მიღებული ერთობლივი შემოსავალი კალენდარული წლის დასაწყისიდან ნაზარდი ჯამით. აღნიშნული გრაფის ფორმირებაში მონაწილეობას იღებს საშემოსავლო გადასახადისაგან გათავისუფლებული შემოსავალი.

ბ) მე-16 სტრიქონში – საშემოსავლო გადასახადის განაკვეთი საანგარიშო თვეში -1% ან 3%;

გ) მე-17 სტრიქონში – მცირე ბიზნესის სპეციალური რეჟიმით დაბეგვრას დაქვემდებარებული დასაბეგრი შემოსავალი საანგარიშო თვის მიხედვით;

დ) მე-18 სტრიქონში – საქართველოს საგადასახადო კოდექსის 82-ე მუხლის შესაბამისად საშემოსავლო გადასახადით დაბეგვრისაგან გათავისუფლებული დასაბეგრი შემოსავალი. ამასთან, თუ აღნიშნული შეღავათი სრულად გამოიყენება ყოველთვიურ დეკლარაცი(ებ)ში, იგი არ ექვემდებარება საშემოსავლო გადასახადის წლიური დეკლარაციის III ნაწილში ასახვას, ხოლო დადგენილი შეღავათის ყოველთვიურ დეკლარაცი(ებ)ში ნაწილობრივ გამოყენების შემთხვევაში, საშემოსავლო გადასახადის წლიური დეკლარაციის III ნაწილში მიეთითება შეღავათის დარჩენილი ოდენობა;

ე) მე-19 სტრიქონში – საშემოსავლო გადასახადი დასაბეგრ შემოსავალზე, რომელიც მიიღება მე-17 და მე-18 სტრიქონს შორის სხვაობის თანხის საშემოსავლო გადასახადის მე-16 სტრიქონში მითითებულ განაკვეთზე გამრავლებით. მათ შორის, მე-20 სტრიქონში აისახება „საქართველოს საბიუჯეტო კოდექსის“ შესაბამისად ადგილობრივი თვითმმართველი ერთეულ(ებ)ის ბიუჯეტებში გადასახადელი საშემოსავლო გადასახადი თითოეული ადგილობრივი თვითმმართველი ერთეულის მითითებით.

 **მაგალითი 1:**

 **პირობა:**

 გიორგის, რომელიც წარმოადგენს საქართველოს ტერიტორიული მთლიანობისათვის ბრძოლების მონაწილე საქართველოს მოქალაქეს, მინიჭებული აქვს მცირე ბიზნესის სტატუსი და ახორციელებს სურსათის საცალო ვაჭრობას. ამ საქმიანობის ნაწილში 2019 წლის 10 თვეში მიღებულმა დასაბეგრმა შემოსავალმა შეადგინა 200 000 ლარი, მათ შორის ოქტომბრის თვეში – 30 000 ლარი.

 გიორგი ასევე ეწევა სასოფლო-სამეურნეო საქმიანობას, საიდანაც სოფლის მეურნეობის პროდუქციის პირველადი მიწოდებით მიღებულმა ერთობლივმა შემოსავალმა 2019 წლის დასაწყისიდან ოქტომბრის თვის ჩათვლით შეადგინა 150 000 ლარი, მათ შორის ოქტომბრის თვეში – 50 000 ლარი.

 ამასთან, მან 2019 წლის განმავლობაში ოქტომბრის თვემდე:

 - საქართველოს კანონმდებლობის შესაბამისად ლიცენზირებული ფინანსური ინსტიტუტიდან მიიღო პროცენტები 3500 ლარის ოდენობით;

 - ფართის იჯარით გაცემიდან საიჯარო ქირის სახით მიიღო შემოსავალი 80 000 ლარის ოდენობით;

 - რეზიდენტი საწარმოსგან ხელფასის სახით მიიღო 15000 ლარის შემოსავალი.

 ანალიზი:

 გიორგი არაუგვიანეს 2019 წლის 15 ნოემბრისა საგადასახადო ორგანოს წარუდგენს მცირე ბიზნესის სტატუსის მქონე პირის საშემოსავლო გადასახადის ყოველთვიურ დეკლარაციას.

 **დეკლარაციის შესაბამის სტრიქონებში აისახება:**

* **მე-15 სტრიქონში – 350 000 ლარი, რომელიც შედგება:**

 - ვაჭრობიდან მიღებული დასაბეგრი შემოსავალისაგან წლის დასაწყისიდან ნაზარდი ჯამით 200 000 ლარი. ასეთი შემოსავალი ექვემდებარება სპეციალური რეჟიმით დაბეგვრას;

 - სოფლის მეურნეობის პროდუქციის პირველადი მიწოდებით მიღებული ერთობლივი შემოსავალისაგან წლის დასაწყისიდან ნაზარდი ჯამით – 150 000 ლარი;

 **ამასთან, მცირე ბიზნესის მიერ მიღებულ ერთობლივ შემოსავალში არ აისახება:**

 - ფართის იჯარით გაცემიდან მიღებული შემოსავალი, ვინაიდან ასეთი შემოსავალი განეკუთვნება „სპეციალური დაბეგვრის რეჟიმების შესახებ“ საქართველოს მთავრობის 2010 წლის 29 დეკემბრის №415 დადგენილებით დამტკიცებული დანართი №5-ით განსაზღვრულ შემოსავლის სახეს, რომელიც იბეგრება ჩვეულებრივი წესით, როგორც დაიბეგრებოდა მცირე ბიზნესის სტატუსის არარსებობის შემთხვევაში და მიუხედავად შემოსავლის ოდენობისა, მცირე ბიზნესის მიერ კალენდარული წლის განმავლობაში მისაღები ჯამური ერთობლივი შემოსავლის 500000-ლარიანი ზღვრის განსაზღვრისას მხედველობაში არ მიიღება;

 - ხელფასის სახით მიღებული შემოსავალი, რომელიც არ ჩაირთვება მცირე ბიზნესის ერთობლივ შემოსავალში და ნებისმიერ შემთხვევაში ექვემდებარება ჩვეულებრივი რეჟიმით დაბეგვრას;

 - საქართველოს კანონმდებლობის შესაბამისად ლიცენზირებული ფინანსური ინსტიტუტიდან მიღებული პროცენტები, საქართველოს საგადასახადო კოდექსის 131-ე მუხლის შესაბამისად, გადახდის წყაროსთან არ იბეგრება და მიმღები პირის მიერ ერთობლივ შემოსავალში არ ჩაირთვება.

* **მე-16 სტრიქონში –** განაკვეთი 1%, ვინაიდან ეკონომიკური საქმიანობიდან მიღებული ერთობლივი შემოსავალი არ აღემატება 500 000 ლარს;
* **მე-17 სტრიქონში – 80 000 ლარი –** მცირე ბიზნესის სპეციალური რეჟიმით დაბეგვრას დაქვემდებარებული დასაბეგრი შემოსავალი ოქტომბრის თვის მიხედვით;
* **მე-18 სტრიქონში – 53000 ლარი** – იმის გათვალისწინებით, რომ გიორგი წარმოადგენს საქართველოს ტერიტორიული მთლიანობისათვის ბრძოლების მონაწილე საქართველოს მოქალაქეს, მის მიერ კალენდარული წლის განმავლობაში 3000 ლარამდე მიღებული დასაბეგრი შემოსავალი საშემოსავლო გადასახადით არ იბეგრება. მოცემულ შემთხვევაში იგულისხმება, რომ გიორგის აღნიშნული შეღავათით წინა საანგარიშო პერიოდებში არ უსარგებლია. ასევე, საშემოსავლო გადასახადისაგან გათავისუფლებულია სოფლის მეურნეობის პროდუქციის პირველადი მიწოდებით მიღებული დასაბეგრი შემოსავალი, ვინაიდან 2019 წელს ასეთი მიწოდებით მიღებული ერთობლივი შემოსავალი 200 000 ლარს არ აღემატება;
* **მე-19 სტრიქონში –** 270 ლარი ((80 000- 53000)\*1%).

**დანართი №1**

**მცირე ბიზნესის სტატუსის მქონე ფიზიკური პირის საშემოსავლო გადასახადის**

**ყოველთვიური დეკლარაცია**

**ნაწილი I**

|  |
| --- |
|  |

|  |  |
| --- | --- |
| 1 | *მცირე ბიზნესის სტატუსის მქონე მეწარმე ფიზიკური პირი* |
| *გვარი, სახელი* |  |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 2 | საიდენტიფიკაციო ნომერი |  |  |  |  |  |  |  |  |  |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 3 | გადამხდელის პირადი ნომერი |  |  |  |  |  |  |  |  |  |  |  |

|  |  |  |  |  |
| --- | --- | --- | --- | --- |
| 4 | დეკლარაციის სახე: პირველადი |  | შესწორებული |  |

|  |  |  |  |  |  |
| --- | --- | --- | --- | --- | --- |
| 5 | კალენდარული წელი |  |  |  |  |
| 6 | საანგარიშო თვე |  |

|  |  |  |
| --- | --- | --- |
| 7 | მისამართი |  |

|  |  |  |
| --- | --- | --- |
| 8 | ეკონომიკური საქმიანობის კოდი |  |

|  |  |  |
| --- | --- | --- |
| 9 | წარედგინება: |  |

**ნაწილი II**

(ივსება საგადასახადო ორგანოს მიერ)

|  |  |  |
| --- | --- | --- |
| 10  | დეკლარაციის მიღების თარიღი  |   |
|   |
| 11  | თანდართული დოკუმენტი  |   |   | ფურცელზე  |
|   |
| 12  | რეგისტრაციის ნომერი  |   |   |
|   |   |
| 13 | დეკლარაციის მიმღების გვარი, სახელი  |   |
|   |
| 14 | დეკლარაციის მიმღების ხელმოწერა  |   |
|   |   |  |  |  |  |  |

**ნაწილი III**

|  |
| --- |
|  |
| **საშემოსავლო გადასახადის გაანგარიშება (ლარი)** |
| მცირე ბიზნესის შემოსავალი კალენდარული წლის დასაწყისიდან ნაზარდი ჯამით |  | **15** |  |
| საშემოსავლო გადასახადის განაკვეთი საანგარიშო თვეში | **16** |  |  |  |
| მცირე ბიზნესით დაბეგვრას დაქვემდებარებული დასაბეგრი შემოსავალი საანგარიშო თვის მიხედვით. მათ შორის: |  | **17** |  |
| დაბეგვრისაგან გათავისუფლებული დასაბეგრი შემოსავალი  | **18** |  |  |  |
| კუთვნილი საშემოსავლო გადასახადი, მათ შორის: | **19** |  |  |
| **20** | ადგილობრივი თვითმმართველი ერთეულების ბიუჯეტებში გადასახდელი საშემოსავლო გადასახადი |  |
| ადგილობრივი თვითმმართველი ერთეულ(ებ)ის დასახელება | თანხა |
|  |  |
|  |  |  |

|  |
| --- |
| **ინფორმაციისთვის** |
| კალენდარული წლის დასაწყისიდან გაცემული ხელფასი ნაზარდი ჯამით | **21** |  |

**შენიშვნა:**

დეკლარაციაში მოცემული მონაცემების სისრულეს და უტყუარობას ვადასტურებ:

|  |  |  |
| --- | --- | --- |
| **22** | გადასახადის გადამხდელის ხელმოწერა |  |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **23** | თარიღი  |  |  |  |  |  |  |  |  |